SAMÞYKKT
um breytingu á samþykkt um stjórn og fundarsköp Húnabyggðar nr. 1181/2022, með síðari breytingum.

1. gr.
Við 9. gr. samþykktarinnar bætist ný málsgrein, svohljóðandi:
Fundarboð og fundargögn eru send með rafrænum hætti til sveitarstjórnarfulltrúa og til þeirra varamanna sem boðaðir eru til fundar vegna forfalla aðalmanna. Fundarboðun vegna funda byggðarráðs og fastanefnda er með sama hætti og boðun funda sveitarstjórnar.

2. gr.
Við 21. gr. samþykktarinnar bætast tvær nýjar málsgreinar, svohljóðandi:
Varði málefni viðkvæma persónulega hagsmuni einstaklings eða virka viðskiptahagsmuni lögaðila sem ekki er til umfjöllunar í sveitarstjórn er heimilt að neita um afhendingu gagna og upplýsinga. Komi upp ágreiningur um aðgang að gögnum tekur sveitarstjórn ákvörðun um aðgang svo lengi sem sú ákvörðun rúmast innan ramma laga. 
Sveitarstjórn er heimilt að setja nánari reglur um aðgang að gögnum.

3. gr.
47. gr. samþykktarinnar breytist og verður svohljóðandi:
Sveitarstjórn kýs fulltrúa í eftirtaldar nefndir, ráð, stjórnir og embætti: 
A. Fastanefndir og kjörstjórnir.
1. Fræðslunefnd. Fimm aðalmenn og jafnmargir til vara. Nefndin fer með verkefni sem varða verksvið sveitarfélagsins samkvæmt lögum um grunnskóla nr. 91/2008, lögum um leikskóla nr. 90/2008 og lögum um fjárhagslegan stuðning við tónlistarskóla nr. 75/1958, sem og öðrum þeim lögum og reglugerðum sem kunna að varða störf nefndarinnar hverju sinni.
2. Íþrótta-, tómstunda- og lýðheilsunefnd. Fimm aðalmenn og jafnmargir til vara. Nefndin fer með íþrótta-, tómstunda-, æskulýðs- og lýðheilsumál í sveitarfélaginu. Nefndin fer með verkefni sem varða verksvið sveitarfélagsins samkvæmt íþróttalögum nr. 64/1998, æskulýðslögum nr. 70/2007, og öðrum þeim lögum og reglugerðum sem kunna að varða störf nefndarinnar hverju sinni.
3. Atvinnu- og menningarnefnd. Fimm aðalmenn og jafnmargir til vara. Nefndin starfar á sviði atvinnu- og menningarmála. Nefndin fjallar um mál sem varða innviði, s.s. orkuflutnings- og samskiptanet. Nefndin fer með verkefni sem varða verksvið sveitarfélagsins samkvæmt bókasafnslögum nr. 150/2012, lögum um félagsheimili nr. 107/1970 sem og öðrum þeim lögum og reglugerðum sem kunna að varða störf nefndarinnar hverju sinni.
4. Skipulags- og samgöngunefnd. Fimm aðalmenn og jafnmargir til vara. Nefndin fjallar um skipulags- og samgöngumál í sveitarfélaginu. Nefndin fer með verkefni sem varða verksvið sveitarfélagsins samkvæmt skipulagslögum nr. 123/2010 sem og öðrum þeim lögum og reglugerðum sem kunna að varða störf nefndarinnar hverju sinni. Nefndin hefur jafnframt eftirlit með störfum byggingarfulltrúa fyrir hönd sveitarstjórnar samkvæmt lögum um mannvirki nr. 160/2010 og verkefni sem lúta að samgöngumálum, sbr. vegalög nr. 80/2007.
5. Landbúnaðarnefnd. Fimm aðalmenn og jafnmargir til vara. Nefndin fer með verkefni sem varða verksvið sveitarfélagsins samkvæmt lögum um skóga og skógrækt nr. 33/2019 og lögum um landgræðslu nr. 155/2018. Nefndin hefur umsjón með refa- og minkaeyðingu skv. reglugerð nr. 437/1995 og nýtingu jarðnæðis, sbr. jarðalög nr. 81/2004 sem og öðrum þeim lögum og reglugerðum sem kunna að varða störf nefndarinnar hverju sinni. 
6. Fjallskilanefnd. Fimm aðalmenn og jafnmargir til vara. Nefndin fer með verkefni sem varða verksvið sveitarfélagsins samkvæmt lögum um búfjárhald nr. 38/2013, lögum um afréttarmálefni, fjallskil o.fl. nr. 6/1986 og fjallskilasamþykkt fyrir Austur-Húnavatnssýslu nr. 299/2009. Nefndin skipar fjallskilastjórnir fjallskiladeilda í sveitarfélaginu. Í fjallskilastjórn hverrar fjallskiladeildar innan sveitarfélagsins skulu valdir þrír fulltrúar og þrír til vara úr hópi fjallskilaskyldra aðila í viðkomandi upprekstrarfélagi. Fjallskiladeildirnar eru eftirfarandi, sbr. fjallskilasamþykkt fyrir Austur-Húnavatnssýslu nr. 299/2009:
a. Fjallskiladeild Auðkúluheiðar.
b. Fjallskiladeild Blönduósbæjar.
c. Fjallskiladeild Bólstaðarhlíðarhrepps.
d. Fjallskiladeild Grímstungu- og Haukagilsheiða.
e. Fjallskiladeild Skagaheiða.
7. Umhverfisnefnd. Fimm aðalmenn og jafnmargir til vara. Nefndin fjallar um og gerir tillögur til sveitarstjórnar um umhverfismál og fer með málefni um loftlags-, umhverfis- og sorpmál samkvæmt lögum um meðhöndlun úrgangs nr. 55/2003 og lögum um loftlagsmál nr. 70/2012 sem og öðrum lögum sem og reglugerðum sem kunna að varða störf nefndarinnar hverju sinni.
8. Velferðarnefnd. Fimm aðalmenn og jafnmargir til vara. Nefndin fer með lögbundin verkefni sem tengjast málaflokkum sem undir það falla. Um er að ræða verkefni félagsmálanefndar skv. 5. gr. laga um félagsþjónustu sveitarfélaga nr. 40/1991 og lögum um málefni fatlaðs fólks með langvarandi stuðningsþarfir nr. 38/2018, að svo miklu leyti sem verkefnin falla ekki undir samning við Skagafjörð um leiðandi sveitarfélag. Auk verkefna sem velferðarnefnd hefur með höndum samkvæmt lögum og samþykkt þessari, getur sveitarstjórn falið nefndinni verkefni með erindisbréfi.
9. Kjörstjórnir. Kjósa skal í kjörstjórnir þrjá aðalmenn og jafnmarga til vara skv. 15. og 17. gr. kosningalaga nr. 112/2021. Kjörstjórnir hafa umsjón með framkvæmd kosninga í sveitarfélaginu.

B. Önnur ráð og stjórnir.
1. Ungmennaráð. Um verkefni og skipan ungmennaráðs fer samkvæmt sérstöku erindisbréfi sem þarfnast staðfestingar sveitarstjórnar.
2. Öldungaráð. Um verkefni og skipan öldungaráðs fer samkvæmt sérstöku erindisbréfi sem þarfnast staðfestingar sveitarstjórnar.
3. Notendaráð. Um verkefni og skipan notendaráðs fer samkvæmt sérstöku erindisbréfi sem þarfnast staðfestingar sveitarstjórnar.

C. Tilnefningar í sameiginlegar nefndir, stjórnir og byggðasamlög.
1. [bookmark: _Hlk204082257]Búfjáreftirlits- og fjallskilanefnd Austur-Húnavatnssýslu. Fulltrúar eru kosnir samkvæmt fjallskilasamþykkt fyrir Austur-Húnavatnssýslu í samstjórn með Sveitarfélaginu Skagaströnd. Nefndin fer með yfirstjórn fjallskilamála samkvæmt lögum um afréttarmálefni, fjallskil o.fl. nr. 6/1986, með síðari breytingum og fjallskilasamþykkt fyrir Austur-Húnavatnssýslu nr. 299/2009.
2. Gróðurverndar- og náttúruverndarnefnd. Fulltrúar eru kosnir samkvæmt samþykktum byggðasamlagsins í samstjórn með Sveitarfélaginu Skagaströnd. Nefndin starfar samkvæmt lögum nr. 155/2018 um landgræðslu og lögum nr. 60/2013 um náttúruvernd.
3. Landsþing Sambands íslenskra sveitarfélaga. Fulltrúar kosnir samkvæmt samþykktum Sambands íslenskra sveitarfélaga.
4. Kosning fulltrúa á fund SSNV. Fulltrúar kosnir samkvæmt samþykktum SSNV.
5. Fulltrúaráð Eignarhaldsfélagsins Brunabótafélags Íslands. Einn aðalmaður og annar til vara skv. 9. gr. laga um Eignarhaldsfélagið Brunabótafélag Íslands nr. 68/1994.
6. Samráðshópur í málefnum fatlaðs fólks. Samkvæmt samningi um sameiginlegt þjónustusvæði á Norðurlandi vestra um þjónustu við fatlað fólk, sbr. auglýsingu nr. 710/2016, skipa aðildarsveitarfélögin hvert einn fulltrúa í þjónusturáð.
7. Framkvæmdaráð samnings um sameiginlegt þjónustusvæði á Norðurlandi vestra um þjónustu við fatlað fólk. Einn fulltrúi í samræmi við samning um leiðandi sveitarfélag í málefnum fatlaðs fólks.
8. Barnaverndarþjónusta á Mið-Norðurlandi. Samkvæmt samningi um rekstur barnaverndarþjónustu á Mið-Norðurlandi, sbr. auglýsingu nr. 1627/2022, fer sveitarfélagið Skagafjörður með verkefni barnaverndarþjónustu samkvæmt 10. gr. barnaverndarlaga nr. 80/2002, sem ekki eru falin öðrum.
9. Framkvæmdaráð samnings um rekstur barnaverndarþjónustu á Mið-Norðurlandi. Einn fulltrúi í samræmi við samning um rekstur barnaverndarþjónustu á Mið-Norðurlandi sbr. auglýsingu nr. 1627/2022.
10. Umdæmisráð barnaverndar. Samkvæmt samningi um rekstur umdæmisráðs landsbyggða skipa aðildarsveitarfélögin fimm manna valnefnd sem fer með umboð sveitarfélaganna til skipunar í umdæmisráð barnaverndar. Skipunartími umdæmisráðs er fimm ár.

D. Verkefnabundnar nefndir
Sveitarstjórn eða byggðarráð getur skipað nefndir til að vinna að afmörkuðum verkefnum eða til að vera ráðgefandi fyrir fastanefndir í málefnum tiltekinna hópa. Liggja skal fyrir erindisbréf um hlutverk viðkomandi nefndar þegar skipað er í hana. Umboð slíkra nefnda fellur sjálfkrafa niður við lok kjörtímabils sveitarstjórnar eða fyrr ef verki nefndarinnar er lokið. Sveitarstjórn getur afturkallað umboð slíkrar nefndar hvenær sem er.

Sveitarstjórn fer með verkefni annarra lögbundinna nefnda en þeirra sem að framan greinir.

[bookmark: _Hlk204331869]3. gr.
Á eftir 49. gr. kemur ný grein, 49. gr. a., ásamt fyrirsögn, svohljóðandi:	Comment by Ólöf Sunna Jónsdóttir: Væri ekki betri staðsetning að hafa þetta á eftir 54. gr. samþykktarinnar, þar sem að þar er fjallað um framsal á valdi til fullnaðarafgreiðslu til starfsmanna? Hver er þá einnig fyrirsögnin?
Sviðsstjóri velferðarsviðs, eða staðgengill í umboði hans, afgreiða án staðfestingar velferðarnefndar og sveitarstjórnar, ákvarðanir um þjónustu á grundvelli laga um félagsþjónustu sveitarfélaga nr. 40/1991. Sviðsstjóri, eða staðgengill í umboði hans, geta ávallt óskað eftir því að velferðarnefnd taki ákvörðun í máli samkvæmt 47. gr. samþykktar þessarar. Velferðarnefnd skal upplýst reglulega með almennum hætti um mál sem afgreidd eru í umboði nefndarinnar. Beiðni um endurupptöku á ákvörðunum skv. 1. mgr. skal beint til velferðarnefndar.

4 gr.
Samþykkt þessi sem sveitarstjórn Húnabyggðar hefur sett samkvæmt ákvæðum 9. gr. og 18. gr. sveitarstjórnarlaga nr. 138/2011, staðfestist hér með til að öðlast þegar gildi.

Innviðaráðuneytinu, 4. júní 2026.

F. h. r.

Aðalsteinn Þorsteinsson.

Ólöf Sunna Jónsdóttir.


